**Տ Ե Ղ Ե Կ Ա Ն Ք**

**­­­«Շարքային և սպայական կազմերի պարտադիր զինծառայողների կողմից պայմանագրային զինվորական ծառայության անցնելու և այդ զինծառայողներին պայմանագրի ժամկետը լրանալու և (կամ) առողջական վիճակի պատճառով զինվորական ծառայության համար ոչ պիտանի ճանաչելու հիմքով ժամկետից շուտ պայմանագրային զինվորական ծառայությունից արձակելիս պատվովճար հաշվարկելու կարգը, ինչպես նաև պատվովճարի չափը սահմանելու մասին» ՀՀ կառավարության որոշման նախագծի առնչությամբ շահագրգիռ մարմինների կողմից արված առաջարկությունների վերաբերյալ**

|  |  |  |  |
| --- | --- | --- | --- |
| **1. Արդարադատության նախարարություն** | | | **06.02.2023թ.** |
| **N 01/27.2/6079-2023** |
| 1. «Շարքային և սպայական կազմերի պարտադիր զինծառայողների կողմից պայմանագրային զինվորական ծառայության անցնելու և այդ զինծառայողներին պայմանագրի ժամկետը լրանալու և (կամ) առողջական վիճակի պատճառով զինվորական ծառայության համար ոչ պիտանի ճանաչելու հիմքով ժամկետից շուտ պայմանագրային զինվորական ծառայությունից արձակելիս պատվովճար հաշվարկելու կարգը, ինչպես նաև պատվովճարի չափը սահմանելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 1-ին կետով նախատեսվող «Շարքային և սպայական կազմերի պարտադիր զինծառայողների կողմից պայմանագրային զինվորական ծառայության անցնելու կարգը» և «Շշարքային և սպայական կազմերի պարտադիր զինծառայողներին պայմանագրի ժամկետը լրանալու և (կամ) առողջական վիճակի պատճառով զինվորական ծառայության համար ոչ պիտանի ճանաչելու հիմքով ժամկետից շուտ պայմանագրային զինվորական ծառայությունից արձակելիս պատվովճար հաշվարկելու կարգն» առաջարկում ենք նախատեսել Նախագծի առանձին հավելվածների տեսքով՝ հաշվի առնելով այն հանգամանքը, որ դրանց կարգավորման առարկաներն, ըստ էության, տարաբնույթ են, և դրանց նախատեսումը մեկ հավելվածի տեսքով կարող է իրավակիրառ պրակտիկայում շփոթմունքի և տարընկալումների առիթ հանդիսանալ։ | **Ընդունվել է**  Հավելվածը խմբագրվել է: | | |
| 2. Հավելվածի ողջ տեքստում անհրաժեշտ է վերնայել կետերի և պարբերությունների համարակալումն՝ այն համապատասխանեցնելով «Նորմատիվ իրավական ակտերի մասին» օրենքի 14-րդ հոդվածի 5-րդ մասի դրույթներին, որոնց համաձայն՝ *ենթաօրենսդրական նորմատիվ իրավական ակտերում դրույթները շարադրվում են* ***հերթական համար ունեցող կետերի տեսքով****: Կետերը կարող են բաժանվել միայն համարակալված ենթակետերի, իսկ ենթակետերը` միայն համարակալված պարբերությունների: Կետերը համարակալվում են արաբական թվանշաններով, որոնք տեքստից բաժանվում են միջակետով: Ենթակետերը համարակալվում են արաբական թվանշաններով, որոնք տեքստից բաժանվում են փակագծով: Պարբերությունները համարակալվում են հայերենի այբուբենի փոքրատառերով, որոնք տեքստից բաժանվում են միջակետով։* | **Ընդունվել է** | | |
| 3. Հավելվածի 2-րդ գլխի 1-ին կետում անհրաժեշտ է հիշատակել լիազոր մարմնի ղեկավարի հրամանի կրճատ անվանումը՝ նկատի ունենալով «Նորմատիվ իրավական ակտերի մասին» օրենքի 17-րդ և 18-րդ հոդվածների պահանջները:  Նույն դիտողությունը վերաբերում է նաև վերոնշյալ կետի 4-րդ և 5-րդ ենթակետերին։ | **Ընդունվել է**  1-ին հավելվածի 2-րդ գլուխը խմբագրվել է: | | |
| 4. Հավելվածի 2-րդ գլխի 1-ին կետի 1-ին ենթակետում «զեկուցագիր (ձև 1)» բառերն առաջարկում ենք փոխարինել «Ձև 1-ին համապատասխան զեկուցագիր» բառերով։ | **Ընդունվել է** | | |
| 5. Հավելվածի 2-րդ գլխի 1-ին կետի 4-րդ ենթակետում անհրաժեշտ է հստակեցնել, թե 10-օրյա ժամկետի սկիզբը որ պահից է սկսվելու հաշվարկվել՝ նկատի ունենալով «Նորմատիվ իրավական ակտերի մասին» օրենքի 21-րդ հոդվածի 6-րդ մասի պահանջը, որի համաձայն՝ *նորմատիվ իրավական ակտում ժամկետ սահմանելիս անհրաժեշտ է հստակ նշել ժամկետի սկիզբն ու ավարտը: Եթե ժամկետը նշված է ամսաթվերով, ապա ժամկետի վերջին օրը ևս պետք է հաշվարկվի այդ ժամկետում: Եթե իրավական ակտով սահմանված ժամկետի հաշվարկը կատարվում է ոչ թե ըստ օրացուցային օրերի, այլ աշխատանքային օրերով, ապա դա պետք է հատուկ նշվի: Ժամերը գրվում են թվերով` քսանչորսժամյա ռեժիմով: Ժամերը նշելիս ժամը և րոպեն արտահայտող թվերի միջև դրվում է երկու կետ, իսկ դրանցից առաջ նշվում է «ժամը» բառը:* | **Ընդունվել է**  1-ին հավելվածի 2-րդ գլուխը խմբագրվել է: | | |
| 6. Հավելվածի Ձև 1-ում «թվական» բառն անհրաժեշտ է գրել ամբողջությամբ՝ նկատի ունենալով «Նորմատիվ իրավական ակտերի մասին» օրենքի 21-րդ հոդվածի 5-րդ մասի պահանջը, որի համաձայն*՝  նորմատիվ իրավական ակտում տարեթիվը և ամսաթիվը գրվում են թվերով, իսկ ամիսը` տառերով:* ***«Թվական» բառը և դրա հոլովաձևերը գրվում են ամբողջությամբ****,* ինչպես նաև դրանում առկա համպավուները բացել՝նկատի ունենալով «Նորմատիվ իրավական ակտերի մասին» օրենքի 21-րդ հոդվածի 2-րդ մասի պահանջը, որի համաձայն**՝ *արգելվում են նորմատիվ իրավական ակտում կատարել*** *բառերի կամ տերմինների անհարկի կրճատումներ, ինչպես նաև* ***բառերի կամ տերմինների հապավումներ****:* | **Ընդունվել է** | | |
| **2. Ֆինանսների նախարարություն** | | | **26.01.2023թ.** |
| **N 01/11-1/1192-2023** |
| ՀՀ ֆինանսների նախարարությունն ուսումնասիրել է «Շարքային և սպայական կազմերի պարտադիր զինծառայողների կողմից պայմանագրային զինվորական ծառայություն անցնելու և այդ զինծառայողներին պայմանագրի ժամկետը լրանալու և (կամ) առողջական վիճակի պատճառով զինվորական ծառայության համար ոչ պիտանի ճանաչելու հիմքով ժամկետից շուտ պայմանագրային զինվորական ծառայությունից արձակելիս պատվովճար հաշվարկելու կարգը, ինչպես նաև պատվովճարի չափը սահմանելու մասին»  ՀՀ կառավարության որոշման նախագիծը (այսուհետ՝ Նախագիծ), որի վերաբերյալ հայտնում է հետևյալը.  Նախագծի ընդունումը պայմանավորված է ՀՀ զինված ուժերում պարտադիր զինվորական ծառայություն անցնող շարքային և սպայական կազմերի զինծառայողների կողմից պայմանագրային զինվորական ծառայության անցման նոր համակարգի՝ Պաշտպան Հայրենյաց ծրագրի, ներդրման անհրաժեշտությամբ։ Ծրագիրը նախատեսում է շարքային և սպայական կազմերի պարտադիր զինվորական ծառայության առաջին  6 ամիսը լրանալուց հետո, ՀՀ կառավարության սահմանած կարգով, պայմանագրային զինվորական ծառայության անցնելու հնարավորություն՝ ծառայության ժամկետը սահմանելով 5 տարի, ինչպես նաև պայմանագրի ժամկետը լրանալու կամ առողջական վիճակի պատճառով ոչ պիտանի ճանաչվելու հիմքով ծառայությունից ժամկետից շուտ արձակելիս նրանց համար սահմանելով պատվովճար ստանալու իրավունք (Նախագծով նախատեսվում է պատվովճարի առավելագույն չափը սահմանել 5 մլն դրամ):  Նախագծի ընդունումը կհանգեցնի ՀՀ պետական բյուջեի ծախսերի ավելացման՝ հիմնականում 2028 թվականին և հետագա տարիներին, իսկ մինչ այդ՝ օրենքով նախատեսված դեպքում (պատվովճարի իրավունք ունեցող զինծառայողին առողջական վիճակի պատճառով ոչ պիտանի ճանաչվելու հիմքով ծառայությունից ժամկետից շուտ արձակելիս): Առաջացող ծախսերի ֆինանսական գնահատականը հնարավոր չէ հաշվարկել՝ ծրագրում ընդգրկվելու ցանկություն հայտնող զինծառայողների թվաքանակի վերաբերյալ տեղեկատվության բացակայությամբ պայմանավորված: | **Ընդունվել է ի գիտություն** | | |
| **3. Պետական եկամուտների կոմիտե** | | | **20.01.2023** |
| **N 01/3-3/3832-2023** |
| Դիտողություններ և առաջարկություններ չկան | | **Ընդունվել է** | |